*Proiect*

**GUVERNUL REPUBLICII MOLDOVA**

**HOTĂRÎRE nr.\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_ 2020**

**Chișinău**

**pentru aprobarea unor măsuri suplimentare de transparență privind achizițiile publice efectuate în vederea prevenirii, diminuării și lichidării consecințelor pandemiei de coronavirus (COVID-19) pentru anul 2020**

**----------------------------------------------------------------------**

În scopul asigurării bunei guvernări, transparenței și gestionării optime a banilor publici în procesul de prevenire, diminuare și lichidare a consecințelor pandemiei de coronavirus (COVID-19), Guvernul Republicii Moldova

HOTĂRĂŞTE:

1. Se aprobă măsurile de raportare, transparență și audit privind achizițiile publice necesare în vederea prevenirii, diminuării și lichidării consecințelor pandemiei de coronavirus (COVID-19) pentru anul 2020, conform anexei nr. 1.
2. Se aprobă formele de raportare privind achizițiile publice efectuate în vederea prevenirii, diminuării și lichidării consecințelor pandemiei de coronavirus (COVID-19), conform anexelor nr. 2 și 3.
3. Rapoartele conform formelor indicate în anexele nr. 2 și 3 se vor prezenta Agenției Achiziții Publice de autoritățile contractante, care au efectuat achiziții publice în vederea prevenirii, diminuării și lichidării consecințelor pandemiei de coronavirus (COVID-19). În rapoarte va fi inclusă informația privind toate achizițiile publice efectuate pe parcursul anului 2020 în vederea prevenirii, diminuării și lichidării consecințelor pandemiei de coronavirus (COVID-19).
4. La solicitarea Agenției Achiziții Publice, Agenția Servicii Publice, în termen de pînă la 3 zile, va prezenta informația privind proprietarii efectivi ai operatorilor economici contractați la achizițiile publice efectuate în vederea prevenirii, diminuării și lichidării consecințelor pandemiei de coronavirus (COVID-19).
5. Prezenta hotărâre intră în vigoare la data publicării.

**Prim-ministru Ion CHICU**

**Contrasemnează:**

**Viceprim-ministru,**

**ministru al finanțelor Serghei PUȘCUȚA**

Anexa nr.1

la Hotărîrea Guvernului nr.\_\_\_\_/2020

Măsuri de raportare, transparență și audit privind achizițiile publice efectuate în vederea

prevenirii, diminuării și lichidării consecințelor pandemiei de coronavirus (COVID-19)

|  |  |  |  |  |  |  |  |
| --- | --- | --- | --- | --- | --- | --- | --- |
| **Autoritatea responsabila** | | | **Conținutul acțiunii** | **Obiectul acțiunii** | **Indicatori de rezultat** | **Recepționar/Beneficiar raportului** | **Termen** |
| 1 | Autoritățile contractante | AC | Întocmirea și prezentarea Raportului cu privire la achizițiile publice efectuate în conformitate cu Legea privind achizițiile publice nr.131/2015, conform Anexei nr. 2 la HG nr. \_\_\_/2020. | Informația privind procedurile de achiziții publice efectuate în vederea prevenirii, diminuării și lichidării consecințelor pandemiei de coronavirus (COVID-19) | Raport prezentat | Agenția Achiziții Publice | 30 iunie pentru perioada de raportare ianuarie-mai 2020; Lunar către data de 10 zile a lunii următoare lunii de gestiune. |
| Întocmirea și prezentarea Raportului conform Anexei nr. 3 la HG nr. \_\_\_/2020 cu privire la:   * achizițiile de valoare mică în suma mai mare de 10 mii lei, * achizițiilor efectuate conform excepțiilor prevăzute în Dispozițiile Comisiei pentru Situații Excepționale; * achizițiilor efectuate conform prevederilor Legii cu privire la instituirea unor măsuri pe perioada stării de urgență în sănătate publică și modificarea unor acte normative. | Informația privind procedurile de achiziții publice efectuate în vederea prevenirii, diminuării și lichidării consecințelor pandemiei de coronavirus (COVID-19) | Raport prezentat | Agenția Achiziții Publice | 30 iunie pentru perioada de raportare ianuarie-mai 2020; Lunar către data de 10 zile a lunii următoare lunii de gestiune. |
| 2 | Agenția Achiziții Publice | AAP | Monitorizarea conformității desfășurării procedurilor de achiziție publică în vederea prevenirii, diminuării și lichidării consecințelor pandemiei de coronavirus (COVID-19). | Procedurile de achiziții publice desfășurate de autorități contractante | Rapoarte de monitorizare emise autorităților contractante privind procedurile la care au fost depistate abateri de la prevederile actelor normative. | Autoritatea contractantă. | Pană la data încheierii contractului cu operatorul economic |
| Colectare, generalizarea și publicarea datelor privind achizițiile publice efectuate în vederea prevenirii, diminuării și lichidării consecințelor pandemiei de coronavirus (COVID-19), cu specificarea proprietarilor efectivi ai operatorilor economici contractați. | Rapoartele autorității contractante, informația prezentată de Agenția Servicii Publice | Raportul generalizat privind achizițiile publice efectuate în vederea prevenirii, diminuării și lichidării consecințelor pandemiei de COVID-19 emise și publicate. | Societatea civilă.  Publicarea raportului generalizat pe website - https://tender.gov.md | Trimestrial către data de 20 a lunii următoare după trimestrul de gestiune |
| 3 | Curtea de Conturi | CC | Auditul conformității gestionării resurselor financiare publice la achizițiile publice efectuate în vederea prevenirii, diminuării și lichidării consecințelor pandemiei de coronavirus (COVID-19). | Procedurile de achiziții publice. Cheltuielile efectuate în vederea prevenirii, diminuării și lichidării consecințelor pandemiei de coronavirus (COVID-19). | Raportul auditorului examinat și aprobat. | Societatea civilă.  Publicarea Hotărîrii Curții de Conturi pe website - http://www.ccrm.md/ | Conform Hotărîrilor Curții de Conturi |
| 4 | Auditul intern (la autoritățile in care sunt create subdiviziuni de audit intern) | AI | Evaluarea, prin prisma controlului intern managerial, a procesului de achiziții publice efectuate de entitățile publice, si utilizării mijloacelor în vederea prevenirii, diminuării și lichidării consecințelor pandemiei de coronavirus (COVID-19). | Procedurile de achiziții publice si modul de utilizare a mijloacelor financiare în vederea prevenirii, diminuării și lichidării consecințelor pandemiei de coronavirus (COVID-19). | Raport de audit intern întocmit și aprobat | Autoritatea contractantă | Către 31 ianuarie 2021 |

Anexa nr.2

la Hotărîrea Guvernului nr.\_\_\_\_/2020

Raport cu privire la achizițiile publice efectuate în conformitate cu Legea privind achizițiile publice nr.131/2015

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Nr. de ord. | Denumirea autorității contractante | IDNO al autorității contractante | Tipul procedurii de achiziție publică aplicată | Numărul procedurii de achiziție publică | Descrierea obiectului de achiziții publice | Numărul și data contractului | Codul CPV al contractului | Suma contractului (lei MD cu TVA) | Denumirea operatorului economic contractat | IDNO al operatorului economic contractat |
|  |  |  |  |  |  |  |  |  |  |  |

Anexa nr.3

la Hotărîrea Guvernului nr.\_\_\_\_/2020

Raport cu privire la achizițiile de valoare mică în suma mai mare de 10 mii lei, achizițiilor efectuate conform excepțiilor prevăzute în Dispozițiile Comisiei pentru Situații Excepționale sau conform prevederilor Legii cu privire la instituirea unor măsuri pe perioada stării de urgență în sănătate publică și modificarea unor acte normative

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Nr. de ord. | Denumirea autorității contractante | IDNO al autorității contractante | Metoda de achiziție publică aplicată | Temeiul și argumentarea selectării metodei de achiziție publică aplicate | Descrierea obiectului de achiziții publice | Numărul și data contractului | Codul CPV al contractului | Suma contractului (lei MD cu TVA) | Denumirea operatorului economic contractat | IDNO al operatorului economic contractat |
|  |  |  |  |  |  |  |  |  |  |  |